Държавен вестник, бр. 53, 2011 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  53
(3) Ако броят на получените мандати на пар­
тия, коалиция от партии или местна коалиция 
от партии е по-голям от броя на кандидатите 
в кандидатската є листа, получените в повече 
мандати не се разпределят между останалите 
партии, коалиции от партии и местни коалиции 
от партии.
II. Определяне на резултатите от гласува­
нето за кметове
Чл. 10. За всеки кандидат за кмет (на об­
щина или кметство) се пресмята сумата от 
подадените за него действителни гласове във 
всички секции от съответния изборен район 
(община или кметство).
Чл. 11. Кандидатът за кмет, получил повече 
от половината от действителните гласове, се 
счита за избран.
Чл. 12. Ако никой от кандидатите за кмет 
не е избран съгласно чл. 11, се произвежда 
втори тур на избора.
Чл. 13. (1) До участие във втория тур на 
избора се допускат първите двама кандидати, 
получили най-много действителни гласове.
(2) Ако трима или повече кандидати са по­
лучили най-много, но равен брой гласове, те 
всички се допускат за участие на втория тур. 
Ако един кандидат е получил най-много гласо­
ве, а след него се нареждат двама или повече 
кандидати с равен брой гласове, те всички се 
допускат за участие на втория тур.
(3) Ако до втори тур са допуснати да участват 
двама кандидати и между двата тура единият 
от тях почине, се произвежда нов избор.
(4) Ако до втори тур са допуснати да участват 
двама кандидати и между двата тура единият от 
тях се откаже в срок до 24 часа от обявяването 
на резултатите от първия тур, на втория тур 
участва следващият кандидат, получил най-
много действителни гласове. 
Чл. 14. Кандидатът за кмет, получил най-
много действителни гласове на втория тур на 
изборите, се счита за избран.
Чл. 15. (1) При равен брой гласове, поради 
което няма избран кмет на втори тур, се про­
извежда нов избор за кмет.
(2) Новият избор се насрочва от президента 
на Република България по предложение на 
Централната избирателна комисия.
III. Обявяване на резултатите
Чл. 16. Общинските избирателни комисии с 
решение обявяват избраните общински съветни­
ци и кметове, както и имената на кандидатите 
за кметове, между които ще се провежда втори 
тур на изборите, ако има такъв.
Заключителна разпоредба
Параграф единствен. Тази методика е приета 
на основание чл. 26, ал. 1, т. 27 и § 14, т. 1 от 
ПЗР на Изборния кодекс.
Приложение
 към чл. 9, ал. 1
Метод на Хеър-Ниймайер
Целта на метода е разпределяне на опре­
делените от ОИК брой мандати за общински 
съветници между партии, коалиции от партии 
и местни коалиции от партии според получе­
ните от тях действителни гласове в рамките 
на дадената община.
1. По този метод се разпределят мандатите, 
получени, след като от общия брой мандати 
за общински съветници се извади броят на 
мандатите на избраните независими кандидати 
(чл. 7 от методиката). 
2. Право на участие в разпределението на 
тези мандати имат партиите, коалициите от пар­
тии и местните коалиции от партии, получили 
действителни гласове за общински съветници 
не по-малко от общинската избирателна квота 
(чл. 9 от методиката).
3. Сумата от действителните гласове на 
партиите, коалициите от партии и местните 
коалиции от партии по т. 2 се дели на броя на 
мандатите по т. 1 (квота на Хеър).
4. Получените действителни гласове за всяка 
партия, коалиция от партии и местна коали­
ция от партии по т. 2 се делят на полученото 
число по т. 3.
5. Всяка партия, коалиция от партии и 
местна коалиция от партии получава толкова 
мандати, колкото е цялата част на полученото 
частно на т. 4.
6. Оставащите мандати (числото по т. 1 
минус сумата от числата по т. 5) се разпре­
делят между партиите, коалициите от партии 
и местните коалиции от партии по реда на 
намаляване на дробната част (остатъците) на 
полученото частно по т. 4.
7. Ако при процедурата по т. 6 се стигне до 
няколко равни остатъка и броят на неразпре­
делените мандати е по-малък от броя на тези 
остатъци, оставащите мандати се разпределят 
между тях по жребий, теглен в ОИК. За жре­
бия задължително се канят представители на 
заинтересованите партии, коалиции от партии и 
местни коалиции от партии, които имат право 
да участват в жребия.
8. Ако броят на получените мандати от пар­
тия, коалиция от партии или местна коалиция 
от партии е по-голям от броя на кандидатите 
в кандидатската є листа, получените в повече 
мандати НЕ се разпределят между останалите 
партии, коалиции от партии и местни коалиции 
от партии.
9. Пресмятанията се извършват с максимал­
ната възможна точност, но резултатите от тези 
пресмятания се представят закръглени до 5-ия 
знак след десетичната точка.